tomron87/hebrew-wikipedia-sentences-corpus huggingface dataset:
המוזוליאום הנוצרי המוקדם הוא הגדול מבין המבנים בני שתי הקומות באתר, והוא שוכן מדרום לקבוצה העיקרית של הקברים.
הוא כולל אולם קבורה ומבואה תת-קרקעיים, ומעליו כנסייה שבה ספינה בודדת ואפסיס.
שלושה מקירות אולם הקבורה מעוטרים בסצנות תנכיות דומות לאלה של אולם קבורה 1.
בקפלת הקבורה המוקדמת אין אולם תת-קרקעי והיא עצמה שימשה כמקום קבורה.
היא הוקמה במהלך המאה ה-4 ונבנתה ממחדש בשנת 390 לערך, עת נוסף לה ספסל אבן בצורת חצי עיגול ומזבח באפסיס.
עובדה זו מצביעה על כך שהמקום החל משמש לתפילה בלבד.
סביב קפלה זו שוכן מצבור של כמאה קברים מהמאה ה-4 ומתחילת המאה ה-5.
הקבר הכפול הצבוע שוכן מתחת לקרקע ותקרתו עשויה בצורת גג מחודד.
בקבר ציורי קיר של סמלים נוצריים ונראה כי לא ניצבה מעליו קפלה מעולם.
לא הרחק ממנו שוכן אולם קבורה נוסף ללא עיטורים שנראה כי גם במעליו, כמו מעל קודמו, לא הוקמה קפלה.
אולם הקבורה הקיבוצי שוכן בחלקו מתחת לקרקע, אורכו 9.44 מטר מצפון לדרום ורוחבו 5.40 מטר.
במקור ניצבה מעליו תקרת קמרון חבית, וגרם מדרגות קצר הוביל אל האולם שהכיל 14 קברים, שנראה שהיו שייכים לבני משפחה אחת.
הנק חרול (הולנדית: Henk Grol; נולד ב-14 באפריל 1985 בוונדאם) הוא ג'ודוקא הולנדי, זוכה שתי מדליות ארד אולימפיות מבייג'ינג 2008 ולונדון 2012.
חרול החל את דרכו בקטגוריית המשקל של עד 90 ק"ג, והשתתף באליפות אירופה שנערכה ב-2007. בהמשך אותה שנה עבר לקטגוריית המשקל של עד 100 ק"ג, וזכה באליפות גרמניה הפתוחה.
כדי להבטיח את השתתפותו באולימפיאדת בייג'ינג, היה עליו לעבור בדירוג העולמי את אלקו ון דר חיסט הוותיק, אלוף אירופה מ-2002. לשם כך היה עליו לזכות לפחות במקום השלישי באליפות אירופה שנערכה בליסבון.
חרול הגיע להישג גבוה עוד יותר וניצח באליפות.
באולימפיאדה עצמה זכה במדליית הארד.
הוא גבר בסיבוב הראשון על אלוף העולם הברזילאי לוסיאנו קוראה ובסיבוב השני על אריק זאבי.
בהמשך, נוצח בחצי הגמר על ידי הקזחי אסחט ז'יטקייב, אך הצליח לזכות במדליית הארד דרך בית הניחומים.
באליפות אירופה שנערכה בטביליסי ב-2009 איבד חרול את תוארו, לאחר שהפסיד בקרב הגמר לרוסי טאגיר חייבולייב.
באותה שנה זכה גם במדליית הכסף באליפות העולם שנערכה ברוטרדם, לאחר שהפסיד בקרב הגמר לקזחי מקסים רקוב.
באליפות אירופה שנערכה ב-2010 בווינה זכה שוב במדליית הכסף, לאחר שהפסיד לאלקו ון דר חיסט, שמאז 2009 מתחרה כבלגי.
שנה לאחר מכן, באליפות העולם בג'ודו שהתקימה בטוקיו, הפסיד חרול בקרב הגמר למדורג ראשון בעולם דאז טקמאסה אנאי היפני לאחר קרב צמוד.
באולימפיאדת לונדון 2012 הפסיד בשלב רבע הגמר לגרמני דמיטרי פטרס, אך בדומה לבייג'ינג, הצליח לזכות במדליית ארד דרך בית הניחומים.
בשנת 2013 זכה בפעם השלישית במדליית כסף באליפות אירופה, לאחר שבקרב הגמר הפסיד לצ'כי לוקאש קרפאלק.
באליפות העולם שנערכה באותה שנה בריו דה ז'ניירו זכה גם כן במדליית כסף, לאחר שהפסיד בקרב הגמר לאזרי אלחן ממאדוב.
באליפות אירופה בשנת 2015 אשר נערכה בבאקו כחלק מהמשחקים האירופיים, זכה חרול בפעם השנייה בתואר האירופי לאחר ניצחון בגמר בזכות עונשים על לוקאש קרפאלק הצ'כי.
באליפות אירופה שנה לאחר מכן זכה חרול שוב בתואר האירופי לאחר שבגמר ניצח באיפון את תומא ניקיפורוב הבלגי.
באולימפיאדת ריו דה ז'ניירו 2016, הוא התחרה בקטגוריית המשקל עד 100 ק"ג והודח בסיבוב השלישי לאחר ניצחון אחד והפסד אחד.
בשנת 2018 עבר חרול להתחרות בקטגוריית המשקל של מעל 100 ק"ג, הכבדה ביותר.
באליפות אירופה 2018 אשר נערכה בתל אביב, זכה חרול במדליית הארד כאשר ניצח באיפון את גוראם טושישוילי הגיאורגי.
באולימפיאדת טוקיו 2020, חרול התחרה בקטגוריית המשקל של מעל 100 ק"ג והפסיד בקרב הראשון לבקמורוד אולטיבוייב האוזבקי תוך 23 שניות.
הנקרופוליס בטרקוויניה, המכונה גם מונטרוצי (Monterozzi), הוא נקרופוליס אטרוסקי השוכן בעיירה טרקוויניה, ומכיל קברים וציורי קיר עשירים.
נקרופוליס טרקוויניה והנקרופוליס בצ'רווטרי הוכרזו על ידי אונסק"ו כאתר מורשת עולמית בשנת 2004. בנקרופוליס היו כ-6,000 קברים, אך מתוכם השתמרו רק כ-200, ומתוכם רק 50 נגישים לציבור ומעוטרים בציורי קיר קישוטיים.
הגישה אל הקברים שנחצבו בסלע היא דרך מערכת של מסדרונות משופעים.
רוב הקברים מיועדים לזוג אנשים אחד וכוללים חלל קבורה אחד.
הקברים הקדומים ביותר בנקרופוליס מתוארכים למאה ה-7 לפנה"ס, אך המראה הסופי שלהם נקבע רק במאה השנים שלאחר מכן.
בקברים ניתן לראות ציורים המתארים את חיי היומיום של האטרוסקים, טקסיהם, המיתולוגיה שלהם ויכולתם האמנותית.
חלק מציורי הקיר ששכנו בקברים בנקרופוליס שמורים כיום במוזיאון הלאומי בטרקוויניה.
להלן תיאור של מספר קברים:
מקבר ביתן הציד מהמאה ה-6 לפנה"ס ניתן להשקיף החוצה דרך המסגרת השקופה של הביתן.
בקבר הציד והדיג יש שני חדרים: בראשון מתואר ריקוד של דיוניסיאני ביער קדוש, ובחדר השני מתוארים בעלי הקבר במהלך מסע ציד ודיג.
קבר הלביאות מהמאה ה-4 לפנה"ס התגלה ב-1874, והוא מורכב מחדר קבורה קטן המכוסה על ידי גג גמלוני.
בציורים הנמצאים בקבר מתוארים עופות, דולפינים וסצנות מחיי האריסטוקרטיה האטרוסקית.
בקבר המשחקים יש ציורים המתארים את המשחקים שנערכו בזמן טקסי הקבורה.
בחלק מהקברים התגלו סרקופגים עשויים אבן גיר, שעל חלקם מפוסלות דמויות הקבורים בהם.
הנקרופוליס בצ'רווטרי, המכונה גם נקרופוליס בנדיטאקיה (איטלקית Necropoli della Banditaccia), שוכן בסמוך לעיירה האיטלקית צ'רווטרי.
הנקרופוליס היה בשימוש בין המאה ה-9 לפנה"ס ועד המאה ה-1 לפנה"ס בקירוב, והוא הוכרז על ידי אונסק"ו כאתר מורשת עולמית בשנת 2004, ביחד עם הנקרופוליס בטרקוויניה.
הנקרופוליס משתרע על פני שטח של 4000 דונם, וכולל כ-1,000 קברים שלעיתים קרובות מהווים חלק מתילי קבורה.
הנקרופוליס הוא הגדול ביותר באזור הים התיכון.
שמו של הנקרופוליס נובע מהחכרת (bando) הקרקעות לתושבי צ'רווטרי על ידי בעלי האדמה המקומיים.
הקברים בנקרופוליס מאורגנים במתאר דמוי עיר, והם מחולקים לסוגים שונים לפי תקופת בנייתם, מעמד המשפחה וקריטריונים נוספים.
צורתם של הקברים העתיקים (מהתקופה של תרבות וילאנובה) ביותר בנקרופוליס היא של בור, שבו נטמן אפר המתים.
מלבד הבורות המסודרים יש גם גומות פשוטות יותר.
סוג נוסף של קברים הוא הטומולי, שהם קברים המכילים יותר מקבר אחד באותו מבנה.
בתקופה האטרוסקית היו שני סוגי קברים: תילי קבורה ו"קוביות", שהיו למעשה קברים ריבועיים פשוטים שנבנו בשורות לאורך "דרכים".
באזור שניתן לבקר בו (המשתרע על פני 100 דונם) ניתן לצפות בשתי "דרכים" כאלה, המתוארכות למאה ה-6 לפנה"ס.
התילים הם מבנים עגולים שנבנו מטוף, וחלקם הפנימי שנחצב בתוך סלע מכיל שחזור של בית המת הכולל מסדרון, אולם ראשי ומספר חדרים.
בקברים הללו נמצאו מספר ממצאים שלפיהם הוסקו מסקנות באשר לחיי היומיום של האטרוסקים.
הקברים החדשים ביותר מתוארכים למאה ה-3 לפנה"ס, והם היו מסומנים על ידי כן חיצוני קטן שהיה בצורת גליל עבור גברים ובצורת בית קטן עבור נשים.
אחד הקברים המפורסמים ביותר בנקרופוליס הוא "קבר התבליטים" (Tomba dei Rilievi), המתוארך למאה ה-4 לפנה"ס, שזוהה על סמך כתב יד כשייך לאדם בשם מטונאס.
הגישה אל הקבר היא דרך גרם מדרגות חצוב בסלע המוביל להיכל גדול שמידותיו 6.5 על 7.8 מטרים, המכוסה על ידי תקרה הנתמכת על ידי שני עמודים עם כותרות איוליות.
בקבר יש 13 שקעי קבורה עבור שני אנשים, ומקום עבור 34 גופות נוספות שנחצב על מדף סלע.
הקבר כולל גם מספר פרסקואים, תבליטים ופסלים שבהם מתוארים כלי בית רבים.
רוב הממצאים שנחפרו בנקרופוליס נמצאים במוזיאון האטרוסקי הלאומי שברומא.
חלק מהממצאים האחרים נמצאים במוזיאון הארכאולוגי של צ'רוורטי.
הנרגנות היא סדרת טלוויזיה ישראלית תיעודית בת 8 פרקים ששודרה בערוץ yes דוקו, המבוססת על הסדרה הבריטית המצליחה, Grumpy Old Women, מבית ה BBC, ששודרה אף היא ב-yes דוקו, ומהווה את סדרת ההמשך לסדרה הנרגנים.
הסדרה נותנת פורקן לתסכולים שהצטברו אצל נשים בשנות ה-40 וה-50 לחייהן, נשים מנוסות, שעברו מספיק בחיים בשביל שיהיה להן על מה להתנרגן: משפחה, קריירה, המצב הכלכלי, מצב הצלוליטיס, גברים, ילדים ומשפחה.
נשים עם תובנות שיודעות להסתכל על החיים ועל עצמן במבט ביקורתי, משועשע ומבלי לעשות הנחות לאף אחד, גם לא לעצמן.
הנשים, נרגנות ישראליות, כולן בעלות כושר התבטאות יוצא דופן, דעות נחרצות על כל נושא בעולם, חוש הומור מפותח, וחוסר מודעות למושג "תקינות פוליטית".
הנקרופוליס של פנטליקה היא עיר קברים בסיציליה, ובה כ-5,000 קברים, המתוארכים החל מן המאה ה-13 לפנה"ס ועד המאה ה-7 לפנה"ס.
פנטליקה נמצאת בעמקי הנהרות אנאפו וקלסינרה, בין הערים פרלה וסורטינו, בדרום מזרח סיציליה.
הנקרופוליס של פנטליקה, יחד עם העיר סירקוזה, הוגדרו כאתר מורשת עולמית של אונסק"ו.
פנטליקה נמצאת על רמה המוקפת בגאיות שיצרו הנחלים אנאפו וקלסינרה.
הרמה ממוקמת בין היישובים פרלה וסורטינו, בדרום מזרח סיציליה.
הרמה היא חלק משלוש שמורות טבע, ומהווה אזור שימור חשוב.
הנקרופוליס משתרע על שטח הררי, ובו מערות ומצוקים, שאורכו כ-1,200 מטרים מצפון לדרום, ורוחבו כ-500 מטרים ממזרח למערב.
בשטח ניתן להבחין בכ-5,000 קברים, שרובם נחצבו בסלע.
קברים אלה מיוחסים לתושבי האי הקדמונים, שנדחקו מחופי האי במהלך המאה ה-13 לפנה"ס, עם הגעתם של השבטים האיטלקיים הראשונים, שבטי הסיקניים (ביוונית Sikanoi) והסיקוליים (ביוונית Sikeloi).
ניתן להבחין בחמש קבוצות של קברים:
הנקרופוליס הצפון-מערבי, ובו כ-600 קברים, שנחצבו בקבוצות של חמישה;
הנקרופוליס הצפוני, שבו כ-1,500 קברים; זהו הנקרופוליס הנרחב ביותר והמעורר השתאות יותר מכולם.
הקברים באזור זה נחצבו במאה ה-12 ומאה ה-11 לפני הספירה.
הנקרופוליס הדרומי, הנמצא בין שני האתרים הקודמים; גם הקברים שבו נחצבו באותן מאות.
נקרופוליס פיליפורטו, שבו כ-500 קברים; נקרופוליס זה מרוחק כ-9 ק"מ מן העיירה פרלה, והקברים שבתחומו משתרעים של צלעות ההרים, על אגן נחל אנאפו, ועד סמוך לעיר.
הקברים מתוארכים החל מן המאה ה-13 ועד למאה ה-9 לפנה"ס.
נקרופוליס קאבטה (Cavetta) ובו כ-300 קברים, שנחצבו במאה ה-9 ובמאה ה-8 לפני הספירה.
באזור זה נמצאים גם שרידי מבנים מן התקופה הביזנטית.
בחפירות ארכאולוגיות שנערכו באזור הנקרופוליס נמצאו שרידים של יישוב מתקופת הקולוניזציה היוונית של האי, בין המאה ה-8 למאה ה-6 לפני הספירה.
שרידים שמקורם מיקני ושרידי מבנים מונומנטליים נחשפו גם הם, ביניהם זיהו הארכאולוגים אנאקטורון, ארמון של נסיך.
באזור נמצאו שרידים גם מתקופה מאוחרת בהרבה, המאה ה-9 והמאה ה-10 לספירה: באזור זה הוקמו ביצורים שנועדו להדוף את הפלישות הפאטמיות לאי.
הנקרופוליס של פנטליקה הוכרז כאתר מורשת עולמית של אונסק"ו בשנת 2005, יחד עם סירקוז הסמוכה.
על פי נימוקי ההכרזה, פנטליקה וסירקוז מהוות עדות ייחודית להתפתחות התרבויות הים תיכוניות במהלך מאות שנים.
הנקרופוליס של תבאי במצרים, הוא שטח על הגדה המערבית של הנילוס, מול העיר העתיקה תבאי במצרים העליונה.
אזור זה שימש במשך שנים רבות לאזור קבורה למלכי מצרים, במיוחד בתקופת הממלכה החדשה שכללה את השושלות 18, 19 ו-20, באותה עת שימשה תבאי עיר הבירה של מצרים העתיקה.
בשטח הנקרופוליס נמצאים מקדשי מתים שהוקמו על ידי הפרעונים, קברי מלכים ומלכות, קברי אצילים וקברי בעלי המלאכה שעסקו בבניית המבנים והקברים.
תבאי העתיקה שכנה על הגדה המזרחית של הנילוס, במקום בו שוכנת העיר המודרנית לוקסור, לידה נמצא האתר הארכאולוגי כרנך שהוא אתר מקדש לאל אמון.
כבר בעת העתיקה האזור סבל משוד קברים ועתיקות.
המלכים המצריים הסתירו את קבריהם בניסיון למנוע זאת.
קברים רבים בעמק המלכים נמצאו ריקים.
במאה ה-19 עם התגברות ההתעניינות באירופה ובארצות הברית בתרבות המצרית העתיקה, נוצר שוק גדול לממצאים מהקברים.
היו משפחות שהתפרנסו משוד עתיקות, בין הרוכשים הגדולים היו מוזיאונים באירופה ובארצות הברית ששלחו סוכנים למצרים בחיפוש מציאות.
תבאי והנקרופוליס שלה הפכו ליעד העיקרי של שוד קברים.
אחד ממנהלי המאבק הגדולים בשודדי העתיקות היה האגיפטולוג הצרפתי גסטון מספרו שניהל כנגדם מאבק עיקש.
שמות האתרים השונים הם שמות מודרניים של האזורים בהם נמצאו השרידים הארכאולוגים.
הנקרופוליס של תבאי הוכרז בשנת 1979 כאתר מורשת עולמית.
האתר הארכאולוגי בדיר אל-בחרי הכולל בתוכו את האתרים הבאים:
מקדש המתים של חתשפסות - מקדש המתים של המלכה חתשפסות מהשושלת ה-18 המאות ה-15-16 לפנה"ס.
מקדש המתים של מקדש מנתוחותפ - קברו של המלך מנתוחותפ השני מתקופת השושלת ה-11, המאות ה-2ם-21 לפנה"ס.
מקדש המתים של תחותמס השלישי - מהשושלת ה-18, מלך במאה ה-15 לפנה"ס
האתר הארכאולוגי במדינת האבו הכולל בתוכו את האתרים הבאים:
מקדש המתים של רעמסס השלישי - מהשושלת ה-20
המקדש של המלך איי ושל חרמחב המלכים האחרונים מהשושלת ה-18 מהמאה ה-14 לפנה"ס.
מקדש המתים של אמנחותפ השלישי - אמנחותפ השלישי היה מלך מהשושלת ה-18 המאות ה14-15 לפנה"ס.
מקדש המתים של מרנפתח - מרנפתח היה המלך הרביעי מהשושלת ה-19, מלך במאה ה-13 לפנה"ס.
מקדש המתים של רעמסס הרביעי - רעמסס הרביעי היה המלך השלישי בשושלת ה-20, מלך במאה ה-12 לפנה"ס.
מקדש המתים של תחותמס הרביעי - תחותמס הרביעי היה המלך השמיני בשושלת ה-18, מלך במאה ה-15 לפנה"ס.
מקדש המתים של המלכה תאוסרת מלכה מהשושלת ה-19, המאה ה-12 לפנה"ס
המקדש של נבאואננף , כהן גדול לאל אמון בתקופת מלכותו של רעמסס השני השושלת ה-19.
מקדש המתים של סתי הראשון בקורנה .
המלך סתי הראשון מהשושלת ה-19 מלך במאה ה-14 לפנה"ס
מקדש המתים של אמנחותפ השני - אמנחותפ השני היה המלך השביעי מהשושלת ה-18 מהמאה ה-15 לפנה"ס.
רעמסאום - מקדש הנצחה לרעמסס השני
עמק המלכים - כולל 63 קברים שהתגלו של מלכים מצריים ואצילים, מהשושלות ה-18 ועד ה-20 בין המאות ה-16 ועד 15 לפנה"ס.
עמק המלכות - כולל מעל 70 קברים שהתגלו עד כה של מלכות מצריות, נסיכים ונסיכות מהשושלות ה-18 ועד ה-20 בין המאות ה-16 ועד 15 לפנה"ס.
נקרופוליס של אצילים כוהנים בעלי מלאכה ופועלים
קברי בעלי המלאכה במצרים העתיקה
קברי אצילים במצרים העתיקה באתרים הבאים:
הנקוק הוא מחוז במדינת מיין שבארצות הברית.
נכון לשנת 2010 אוכלוסיית הנקוק מנתה 54,418 איש.
עיר המחוז שלו היא אלסוורת.
המחוז נוסד ב-25 ביוני 1789, ונקרא על שמו של מושל מסצ'וסטס הראשון - ג'ון הנקוק.
הנרגן או קשה הלב (ביוונית קלאסית: Δύσκολος) הוא מחזה מאת מנאנדרוס.
בתחילת המחזה, מספר האל פאן, אל היערות, על הנפשות הפועלות.
קנימון הוא איכר עני קשה יום, מיזנתרופ שגר בכפר פילי באתיקה.
אשתו של קנימון, שלא יכלה לשאת את אופיו של בעלה עזבה עם בנה, גורגיאס, והותירה את בתה, מירריני, עם אביה.
מירריני היא טובת לב, ולכן פאן רוצה לעשות עמה חסד, והוא גורם לסוסטראטוס העשיר להתאהב בה ממבט ראשון.
סוסטראטוס מנסה בלווי של חברו אייריאס ועבדו פיריאס, לדבר עם קנימון ולבקש את ידה אך נכשל.
במקביל, אמו של סוסטראטוס מבקשת להעלות קורבן.
הטבח סיקון מבין כי חסרה לו יורה ולכן שולח את עבדו, גיטאס לשאול את הכלי מקנימון.
קנימון, כמנהגו, מסרב להשאיל את הכלי.
סימיכי, השפחה הזקנה שגרה עם קנימון מפילה דלי לבאר.
מירריני באה לעזרתה וכך גם סוסטראטוס.
דאוס, עבדו של גורגיאס (אחיה של מירריני) חושד בכוונותיו של סוסטראטוס וחולק מידע זה עם גורגיאס.
גורגיאס מאמין כי כוונותיו של סוסטראטוס רציניות ומוכן לעזור לו להשיג את ידה של מירריני.
הוא יועץ לו שיעדור את האדמה כאחד האיכרים הפשוטים כדי שישא חן בעיני קנימון.
קנימון מנסה להעלות את הדלי מן הבאר בכוחות עצמו אך נופל לבאר.
גורגיאס וסוסטראטוס מצילים את הזקן מהבאר.
כתוצאה מכך הוא מאשר את נישואי בתו לסוסטראטוס.
אזי משכנע סוסטראטוס את אביו להסכים לנישואיו עם מירריני העניה, ובנוסף, להשיא את אחותו של סוסטראטוס לגורגיאס.
המחזה מסתיים בנישואים "צולבים" ובפיוס.
בפרולוג מופיע האל פאן, אל יער שחציו תיש וחציו אדם.
המחזה כולל אקספוזיציה המקלה על הקהל להבין את העלילה.
בתו של קנימון היא טובת לב למרות אופיו של אביה.
בניגוד לטרגדיות, יש במחזה קשר בין התנהגות מוסרית של בני האדם לבין דאגה מצד האלים, וכך פאן דואג לגרום לסוסטראטוס להתאהב בנערה.
באופן זה מצליח מנאנדרוס להפוך את ההתאהבות ליסוד פנטזי (אחד מיסודות הקומדיה היוונית החדשה) סביר שנעשה בידי התערבות אלוהית.
בנוסף, אנו רואים במחזה שני מקרים של שבירת האשליה.
הפניה של האל לקהל להמשיך ולצפות היא שבירת האשליה הדרמטית, וכן התחפשות סוסטראטוס לעני מזכירה את רעיון התיאטרון.
סצנות קבועות (Stock Scene) - העבד הרץ היא סצנה קבועה.
מצד אחד הסצנה יוצרת מתח אך מצד שני מצחיקה.
השחקן המרכזי אשר דואג לעדכן את האח, גורגיאס.
מאיר את דמותו של קנימון בתור מיזנתרופ שמוכן לפגוע באינטרסים האישים שלו (כמו זריקה של אגסים על פיריאס).
המחזה מציג סוג של קארמה, אם האדם הוא טוב התנהגותו תוביל אותו לזכות בטוב באופן טבעי ולהפך.
זו הסיבה לכך שהמהפך הקומי מלמד אותנו כי יש לנהוג בהוגנות לאלו שאינם נסבלים ולכן בסוף המחזה קמנרון משנה את התנהגותו.
בתו של קנמון מוצגת כטובת לב למרות אופיו של אביה ולכן פאן יוצא לעזרתה.
אופי האדם מוצג כחזק מהסביבה בו האדם נמצא ולכן לכסף אין מקום במשוואה - מי שטוב, יקבל טוב.
סוסטראטוס הוא אדם טוב ולכן מגיע לו לקבל טובה.
אופיו מאפשר לו להתגבר על המכשולים שעומדים לפניו כדי לקבל את אהובתו.
סוסטראטוס אומר, בסיום המחזה, שיש קשר בין עמלה לתוצאה שכן הוא היה מוכן להתחפש לעני כדי לזכות באהובה והוא זכה בה.
קנמרון הוא קמצן ולכן נופל לבור.
אם הוא לא היה מתקמצן כל כך היה לוקח חבל ומונע מעצמו את האסון.
קמנרון גס לעבד ולטבח בתחילת היצירה ולכן בסוף היצירה הם אלו שמציקים לו.
הנימפות מענישות את קמנרון שמנע את הפולחן שלהן.
האהבה עומדת במרכזה של הקומדיה היוונית החדשה.
ההתאהבות היא ממכרת וגורמת לסוסטראטוס להיות חסר אונים.
האהבה משנה את מי שאתה אך מצד שני האהבה היא אתה במיטב האותנטיות שלך.
על אף ההסתברות הנמוכה, העובדה כי סוסטראטוס התאהב ממבט ראשון במירריני, גרם לשינוי חייה של מירריני.
אהבה גורמת לאדם לותר על הכל, כסף, כבוד ועוד, בשביל משהו שאינך באמת מכיר אותו.
הירוס גאמוס - הסיום נגמר בנישואים כפולים.
מיננדרוס, חמישה מחזות, מיוונית יצחק זילברשלג.
מננדרוס, הנרגן, מיוונית, אהרן שבתאי.
הוצאת שוקן והמפעל לתרגום ספרי מופת.
הנקודה החמה של איסלנד היא נקודה חמה האחראית באופן חלקי לפעילות הגעשית העזה שיצרה את האי איסלנד.
איסלנד הוא אחד האזורים הגעשיים הפעילים ביותר בעולם, כשהתפרצויות געשיות מתחוללות בממוצע אחת לשלוש שנים (במאה ה-20 היו 39 התפרצויות געשיות באיסלנד או בקרבתה).
כשליש מכל הלבה הבזלתית שהתפרצה במהלך ההיסטוריה הכתובה נוצרה בהתפרצויות באיסלנד.
איסלנד שוכנת על הרכס המרכז-אטלנטי, רכס מרכז אוקייני תת-ימי ברובו, חלק ממערכת הרכסים המרכז-אוקייניים בעולם, וכמותם גם הוא גבול פתיחה ותוצר של תהליך היפרדות היבשות, שהחל לפני כ-180 מיליון שנה.
תהליך זה, הנמשך גם כיום, מביא להתרחקותם של הלוח הצפון-אמריקאי מהלוח האירו-אסיאתי, וזאת בקצב של כ-2.5 ס"מ בשנה.
מיקומה זה של איסלנד אחראי באופן חלקי לפעילות געשית אינטנסיבית זו, אבל נדרשת סיבה נוספת שתסביר מדוע איסלנד הוא אי גדול בעוד שיתרת הרכס כוללת בעיקר הרי מצולה שפסגתם מתחת לגובה פני הים.
בנוסף להיותה של הנקודה החמה אזור שבו הטמפרטורה גבוהה יותר מאשר באזורים הסמוכים של מעטפת כדור הארץ, משערים כי היא מכילה ריכוז גבוה יותר של מים.
נוכחות של מים במאגמה מורידה את טמפרטורת ההתכה, וייתכן שעובדה זו משחקת תפקיד בהגברת הגעשיות באיסלנד.
התאוריות למקורה של הנקודה החמה
קיימת מחלוקת מתמשכת האם מקורה של הנקודה החמה בתימרת מעטפת המתחילה עמוק בסמוך לגלעין כדור הארץ או שמקורה בעומקים רדודים יותר.
כמה גאולוגים מטילים ספק בטענה שמקור הנקודה החמה של איסלנד זהה לנקודות חמות אחרות דוגמת הנקודה החמה של הוואי.
בעוד ששרשרת איי הוואי והרי המצולה אמפרור (Emperor Seamounts) צפונית להם מדגימים בבירור את עקבות תנועת הלוח הפסיפי מעל הנקודה החמה של הוואי לאורך זמן, אין שום סימן לתנועה כזו באיסלנד.
אחת ההצעות הייתה להתייחס לקו שבין הר הגעש גרימסווטן לאי הגעשי סירטסיי כתנועתו של הלוח האירו-אסיאתי, והקו בין גרימסווטן לחגורה הגעשית של סניפלסנס (Snæfellsnes) כתנועתו של הלוח הצפון-אמריקאי.
אחת ההשערות היא שתימרת מעטפת פועלת מתחת לאיסלנד, ושהנקודה החמה היא ביטויה על פני השטח.
התימרה מגבירה את רמת הגעשיות שכבר קיימת בשל תהליך התרחקות הלוחות, הן במרכז האי והן ברכס רייקיאנס (Reykjanes) מדרום מערב לאזור הגעשי העיקרי של איסלנד.
משערים שהתימרה צרה למדי, ייתכן שקוטרה כ-100 קילומטרים, והיא מגיעה עד לעומק של 400 עד 650 קילומטרים מתחת לפני השטח של כדור הארץ, וייתכן שעד לגבול שבין הגלעין למעטפת.
מחקרים הראו שהטמפרטורה של הנקודה החמה גבוהה רק ב-50 עד 100 מעלות מסביבתה, הפרש שאינו גדול מספיק על מנת לגרום לתימרה לצוף.
השערה שנועדה להסביר את היעדר הסימנים להתקדמות לוח מעל תימרת המעטפת לאורך זמן טוענת כי התימרה שהתה במשך זמן רב תחת הקראטון של גרינלנד.
הנקודה החמה של אי הפסחא היא נקודה חמה געשית בדרום מזרח האוקיינוס השקט.
הנקודה החמה יצרה את רכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), רכס הרי געש (שרובו תת-ימי), הכולל עשרות הרי מצולה.
הרכס מתחיל בהר המצולה פוקאו ואחריו הר המצולה מואי, שניהם ממערב לאי הפסחא, והוא נמשך לאורך 2,700 קילומטרים מזרחית עד לרכס נסקה.
התנועה של לוח נסקה ולוח פרלון, לוח טקטוני היסטורי, מעל לנקודה החמה של אי הפסחא יצרה רכס תת-מימי ארוך, שקצהו המזרחי עובר הפחתה מתחת לפרו.
הנקודה החמה נמצאת כיום מערבית לאי הפסחא באזור נרחב בקוטר של 200 קילומטרים, הכולל שדות געשיים תת-ימיים והרי מצולה שגילם פחות מחצי מיליון שנים.
ממזרח לו השדות הגעשיים אהו (Ahu), אומו (Umu) וטופה (Tupa), השוכנים על רכס בן 2 מיליון שנים, ומזרחית להם הרי המצולה מואי ופוקאו ואי הפסחא, השוכנים על רכס בן 3 מיליון שנים.
בניגוד למחשבה המקובלת שמיקומה של נקודה חמה הוא קבוע ושרשרת הרי הגעש שהוא יוצר נובעים רק מתנועת הלוחות הטקטוניים מעליה, מצא מחקר מ-2002, שהנקודה החמה של אי הפסחא איננה קבועה וזזה מערבית יחסית לנקודה החמה של הוואי.
ייתכן שהנקודה החמה אחראית גם להתהוותם של איי טואמוטו ואיי ליין, ושרשרת הרי המצולה שביניהם, כאשר הלוח הפסיפי עבר מעל לנקודה החמה של אי הפסחא.
הנק סנבליט (בהולנדית: Henk Sneevliet; 13 במאי 1883 - 13 באפריל 1942), נודע גם בשם העט, מארינג (Maring).
היה קומוניסט הולנדי, ממייסדיה של המפלגה הקומוניסטית הסינית והאינדונזית.
כעסקן מטעם הקומינטרן עזר להנחות ולייסד את המפלגה הקומוניסטית של סין בשנת 1921. הוא השתתף בהתנגדות הקומוניסטית נגד הכיבוש הנאצי של הולנד במלחמת העולם השנייה, ועל זאת הוצא להורג על ידי הגרמנים באפריל 1942.
סנבליט נולד בשנת 1883 ברוטרדם שבהולנד, בגיל 17 החל לעבוד כפועל רכבת, בתקופה זו הצטרף למפלגה הסוציאל-דמוקרטית ההולנדית ולאיגוד פועלי הרכבת.
בשנת 1913 הגיע לאינדונזיה, שהייתה תחת שלטונה הקולוניאלי של הולנד והחל לפעול נגד השלטון הקולוניאלי.
סנבליט היה מבין מייסדי "הברית הסוציאל-דמוקרטית", שלימים תהפוך למפלגה הקומוניסטית האינדונזית.
בשנת 1920 השתתף בישיבה הכללית השנייה של הקומינטרן, כנציג המפלגה הקומוניסטית האינדונזית, שם נבחר לנציג הקומינטרן באינדונזיה.
בשנת 1921 נשלח סנבליט על ידי לנין לשאנגחאי, כנציג הרשמי הראשון של הקומינטרן בסין וכדי לסייע לקומוניסטים במדינה להקים מפלגה משלהם.
סנבליט השתתף בקונגרס הראשון של המפלגה הקומוניסטית הסינית וסייע בהדרכתה.
סנבליט גם פעל לקידום שיתוף פעולה בין המפלגה הקומוניסטית למפלגה הלאומית הסינית ויצר קשר אישי עם סון יאט-סן בשם הקומינטרן.
לאחר שגרמניה הנאצית פלשה להולנד, ארגן והנהיג סנבליט את "חזית מרקס-לנין-לוקסמורג", קבוצת גרילה שלחמה נגד הנאצים.
בשנת 1942 נעצר סנבליט והוצאו להורג, יחד עם מספר מחברי הקבוצה.
הנקודה הירוקה היא סמל הרישיון של רשת מערכות איסוף חומרי האריזה של מוצרי צריכה למיחזור, במימון התעשייה.
הלוגו הוא סימן מסחרי מוגן ברחבי העולם.
מקור הסמל מאירופה ושם בעיקר הוא נפוץ.
הרעיון למערכת איסוף שכזו נהגה בידי קלאוס טופר (Klaus Töpfer), שר איכות הסביבה בגרמניה בתחילת שנות התשעים.
הרעיון הבסיסי שלו הוא שצרכנים הרואים את הלוגו יודעים שהיצרן של המוצר תורם למימון המיחזור של האריזה של אותו מוצר.
האריזות יכולות להיאסף למיחזור בעזרת תשתית שתהיה פרוסה ברשויות המקומיות (בגרמניה למשל ישנם שקים צהובים שצריכים להכיל רק אריזות ריקות המיועדות למיחזור)
המערכת ממומנת בדמי טיפול שהיצרנים של אותם מוצרים משלמים.
דמי הטיפול משתנים ממדינה למדינה וחומר לחומר שממנו האריזה מורכבת (כגון נייר, פלסטיק, מתכת, עץ, קרטון וזכוכית).
דמי הטיפול צריכים לגלם את עלות האיסוף, מיון והעברה למיחזור של אותן אריזות.
המערכת מעודדת יצרנים ויבואנים להקטין את גודל האריזות של המוצרים שלהם שכן זה חוסך להם בדמי טיפול שעליהם לשלם.
לוגו הנקודה הירוקה מנוהל על ידי ארגון בשם Pro Europe המהווה ארגון הגג של ארגונים אירופיים העוסקים באיסוף והעברה למיחזור של אריזות מטעם יצרנים במדינתם.
לעיצוב סמל הנקודה הירוקה יש דמיון ברור לסמל היין-יאנג ולסמל המיחזור.
הסמל רק מעיד על כך שהיצרן של המוצר העביר כספים לארגון העוסק באיסוף ומיחזור אריזות, כדי לממן את המיחזור של אותו מוצר.
הסמל לא מעיד על כך שהאריזה של המוצר ניתנת למיחזור.
הנקמה היהודית היא סדרת סרטי פעולה חרדית, שביים והפיק יהודה גרובייס, בכיכובם של כמה מהבולטים בשחקני הקולנוע הישראלי והחרדי: אביתר לזר, מיכאל וייגל, ששי סעד, שלמה סדן, יעקב זדה דניאל, רונן הרשקוביץ, דין מירושניקוב, יוסי סגל, אברהם סלקטר, רוברט הניג, ישראל טרייסטמן, אריאל כהן ועוד.
הסדרה זכתה לאהדת הקהל החרדי והפכה לשם מותג במגזר לסרטי פעולה.
כל סרט נכתב לחוד כסיפור שונה, כשהמוטיב המרכזי הוא פעילות המוסד בעולם.
הסרט הראשון בסדרה יצא לאור ב-2003, וב־2024 יצא הפרק השישי בסדרה.
הנקמה היהודית: מדען האטום (2003)
יואב (אביתר לזר), סוכן המוסד, נשלח לאוקראינה בשליחות חשאית כדי ללכוד מדען אטום בשם יוהנסן ציגה (בשמו האוקראיני יבגני, – המנהל מגעים מתקדמים למכירת נשק לחזבאללה.
במהלך בדיקה על עברו של המדען, מתברר כי הוא פושע נאצי נמלט שמצא מקלט מדיני באוקראינה.
עוד התברר כי המדען היה אחראי בשואה באופן אישי על אביו של סוכן המוסד (יוסי סגל) לפני העלייה למטוס יואב מניח תפילין בדוכן חב"ד אותו חרדי נותן לו את כתובת אחיו באוקראינה שיסיע לו.
המשימה מסתבכת כאשר סוכן המוסד המקומי, אלכס (יהודה רוזנוסר), בוגד בו.
יואב נלכד על ידי המשטרה המקומית, בחקירות הוא מנסה לשכנע את מפקד המשטרה שהסוכן הוא נאצי.
יואב משתלט על אחד השוטרים, מחליף איתו מדים ונמלט מהכלא.
שניאור (מיכאל וייגל) שליח חב"ד במקום, נכנס לתמונה בעל כורחו על-מנת לעזור ליואב להשלים את המשימה.
תוך כדי הבלגן נודע באקראי ליואב שאביו נפטר לפני כמה שבועות, ובעקבות הידיעה מחליט יואב לעצור את המשימה, שניאור משכנע אותו להמשיך במשימה כדי לעשות נחת לאביו.
יואב ושניאור פורצים לדירתו של הנאצי במטרה לתלות את תמונתו במדים נאציים, תוך כדי חוזר ציגה לקחת את משקפיו וכמעט תופס אותם, המשטרה שמגיעה כדי להורגם נכנסת אחריו לדירה, מגלה את התמונה ואת המדים הנאציים באחד הארונות ועוצרים את הסוכן.
יואב חוזר לארץ, ובדרך לקבר אביו שומע בחדשות שהנאצי התאבד בכלא.
הסרט צולם באוקראינה ובישראל, בהפקה זו צולם גם הסרט יש דין ויש דיין.
ביציאת הסרט הראשון לאור, סוקר הסרט בתוכנית של גיא פינס בערוץ 3. הכתבה נבחרה לכתבת השבוע, כתבת החודש וכתבת השנה ושודרה למעלה מ-15 פעם.
גם בסרטו של שלמה חזן 'חרד לסרטו' (2006), צילומי הסדרה כיכבו בכל חלקי הסרט.
באחת מהסצנות, השחקן הראשי (אביתר לזר) נראה משתלשל דרך חלון לרחוב ראשי בקייב.
מקטע מהסצנה התפרסם בטריילר הרשמי אך לבסוף הסצנה נגנזה.
גרובייס אף התייחס לכך בסרטי התעודה "איך עושים סרט" ו"חרד לסרטו".
הנקמה היהודית 2: חטיפת אייכמן (2 פרקים, 2004)
המוסד הישראלי בשנות ה-60 המוקדמות מקבל מידע חם על מקום הימצאו של אדולף איכמן (שלמה סדן).
איסר הראל (אברהם סלקטר) בעצה אחת עם דוד בן-גוריון, מחליטים על פעולה אמיצה ומסוכנת של חטיפת האיש האס.אס בעומק בואנוס איירס בארגנטינה, צוות מיומן נשלח למקום על ידי המוסד.
אייכמן מתגלה כמי שמסתתר תחת זהות בדויה – ונחטף על ידי הצוות הישראלי (אביתר לזר, רונן הרשקוביץ) בנו הראשון (אריאל כהן) שמגלה כי אבא נחטף, מנסה לרתום לעזרתו את ארגון 'האחווה הגרמנית' שסייע לפושעים נאצים שהסתתרו, ובשיתוף עם המשטרה החשאית נערך מצוד נרחב אחר החוטפים.
הבולשת החשאית של ארגנטינה יודעת כי הישראלים עומדים להוציא את אייכמן בטיסת אל-על לישראל.
הסרט צולם באוקראינה יחד עם הסרט כוחם של תהילים והוקרן בין השאר ב"פסטיבל עץ החיים" בסינמטק תל אביב.
הנקמה היהודית 3: משימה בנפאל (2005)
גדעון כהן (שלמה סדן) איש המוסד הישראלי מקבל משימה גורלית.
עליו לטוס בדחיפות לנפאל כדי להכשיל מכירת וירוס קטלני לאיש אל קאעידה, שמתכוון לעשות בעזרתו פיגוע המוני בישראל.
במוכר, בן למשפחת דיפלומטיים גרמניים, אסור לפגוע מחשש לתקרית דיפלומטית, אבל העניינים מסתבכים כשגדעון נתפס בבית המלון על ידי המשטרה המקומית ומואשם ברצח.
כלוא ומחוסר אונים הוא פוגש בחזקי ליפשיץ (יהודה גרובייס) – שליח חב"ד המקומי.
גדעון מבקש טובה קטנה מחזקי, לגשת לבית המלון ולהשמיד את הווירוס הקטלני שהוא החביא בחדר.
אבל הנס (אריאל כהן) הקדים את חזקי, ולקח את הווירוס והוא בדרכו לישראל כדי לבצע את הפיגוע בעצמו.
גדעון מוצא את עצמו חייב לברוח מהכלא ולהפר את ההוראות הברורות שקיבל כדי להצליח במשימה.
הסרט צולם בנפאל יחד עם הסרט "אבודים בדרך".
בנוסף חוקר ביטוח שחוקר את הפריצה לבית חב"ד נסחף לעלילה בעל כורחו.
נקמה יהודית 5: הוציאה ממסגר נפשי (2010)
לרועי (יעקב זדה דניאל), מטייל ישראלי, הכל החל להשתבש כשהיה בדרך למנזר בודהיסטי בטיבט.
כספו ודרכונו נגנבים, בנוסף הוא מואשם בזיוף דולרים, נאסר ונכלא, על ידי שוטר מושחת, נרדף ומושפל עד שעומד לשים קץ לחייו.
החלקים "4" ו"5" צולמו יחד בנפאל, בשני החלקים משמש יעקב זדה-דניאל בתפקיד הראשי.
זהו הסרט היחיד בסדרה שהעלילה לא קשורה לפעילות המוסד בעולם.
נקמה יהודית 6: עזה במוקד הוא סרט פעולה ישראלי משנת 2024 והשישי בסדרת "הנקמה היהודית".
הסרט בוים והופק על ידי יהודה גרובייס ומככבים בו דין מירושניקוב, נתנאל מרדכי, אביתר לזר ושלמה סדן.
הסרט יצא לאקרנים ב-15 באוגוסט 2024. "נקמה יהודית 6" מציין ציון דרך היסטורי בקולנוע החרדי, בהיותו הסרט הראשון בז'אנר זה שיצא להקרנות מסחריות בבתי קולנוע.
נקמה יהודית 7: חטופים (סרט עתידי)
בראיון שהעניק לערוץ 7 (8 באוגוסט 2024) לקראת יציאת החלק השישי (נקמה יהודית 6), חשף גרובייס כי כבר החל לעבוד על סרט המשך לסדרה, תחת השם "נקמה יהודית 7: חטופים".
הנקסוס הלוגו הרשמי של הקבוצה קבוצה חברי הקבוצה ראה למטה שם/שמות הנקסוס (2010)הנקסוס החדשה (2011)הברית של הנקסוס (2018) תאריך הקמה 7 ביוני 2010 (כנקסוס)3 בינואר 2011 (כנקסוס החדשה) תאריך פירוק 27 בדצמבר 2010 (כנקסוס)22 באוגוסט 2011 (כנקסוס החדשה) שנות פעילות 2011-2010, 2018 (איחוד)
הנקסוס הייתה קבוצת היאבקות מקצועית אשר הופיעה בארגון ההיאבקות האמריקאי, ה-WWE כחלק מתוכנית הדגל של הארגון, Raw, מ-7 ביוני 2010 ועד ל-22 באוגוסט 2011. הקבוצה הורכבה ממתאבקים שהתחרו בעונה הראשונה של NXT.
במהלך 14 החודשים של קיום הקבוצה, דייוויד אוטונגה היה החבר היחיד ששירת את הקבוצה בכל התקופה.
המטרה הראשונית שלהם הייתה להשיג חוזים ב-WWE עבור כל חברי הקבוצה, חוץ מהמנהיג המקורי, וייד בארט, שכבר קיבל חוזה ב-WWE עקב זכייתו בתחרות NXT.
לאחר NXT, הקבוצה התרכזה בלתקוף את הרוסטר של Raw (ובשני מקרים גם את הרוסטר של סמאקדאון), כשבלב התקיפות נמצא אלוף ה-WWE דאז, ג'ון סינה.
סינה בעל כורחו הפך להיות אחד מחברי הנקסוס לאחר שהפסיד לוייד בארט באירוע גיהנום בכלוב לאחר הסחת דעת של האסקי האריס ומייקל מקגיליקטי.
כתוצאה מכך, הוא הצטרף לשורות נקסוס ב-25 באוקטובר 2010 במסגרת התוכנית Raw.
לעומת זאת, סינה הודח מהקבוצה עקב פיטוריו לאחר שבארט הפסיד באירוע סדרת ההישרדות לרנדי אורטון בקרב על אליפות ה-WWE בנובמבר 2010, אך בארט הצליח להשיב את סינה להיות חלק פעיל מהרוסטר חודש בלבד לאחר מכן.
ב-3 בינואר 2011, בארט הוגלה מהקבוצה לאחר שהפסיד בקרב כלוב משולש נגד אורטון ושיימוס אשר קבע את זהות הטוען לכתר לאליפות ה-WWE, כשעל הכף הונחה בנוסף ההנהגה של בארט את הקבוצה.
בארט הפסיד לסינה בקרב כיסאות באירוע TLC: שולחנות, סולמות וכיסאות בדצמבר 2010 לאחר הסחת דעת מ-CM פאנק.
פאנק הפך להיות המנהיג החדש של הקבוצה בינואר 2011 ושינה את שם הקבוצה ל"נקסוס החדשה" כדי להרחיק עצמה מהזהות הקודמת שהנהיגה אותה.
במהלך קיומה, הקבוצה זכתה שלוש פעמים באליפות הזוגות של ה-WWE, בעוד שפאנק זכה באליפות ה-WWE בקרב האחרון שלו בקבוצה באירוע כסף בבנק.
ב-2 בפברואר 2010 בפרק של התוכנית ECW, היושב ראש של ה-WWE, וינס מקמהן הודיע ש-NXT תחליף את ECW ברשת Syfy כשהאחרונה סיימה את שידוריה ב-16 בפברואר.
NXT תוארה כ"אבולוציה של היסטוריית הטלוויזיה של ה-WWE".
הרעיון של הקבוצה היה שכל חבר בה היה משתתף (או "טירון") בעונה הראשונה של התחרות NXT, שחיברה את כישרונות מחלקת הפיתוח של ה-WWE באותה התקופה, FCW, לתחרות שבה ימצא הכוכב הבא של ה-WWE בעזרת מתאבקים מנוסים ששימשו כמדריכים (או "מקצוענים").
ב-1 ביוני 2010, וייד בארט הוכתר לזוכה של העונה, וכתוצאה מכך הוא קיבל חוזה ב-WWE וקרב על אליפות באירוע שלם וצפה לפי בחירתו, בעוד שהאחרים נשארו מחוסרי עבודה.
הקמה ותקיפות הצוות של ה-WWE
ב-7 ביוני 2010 במסגרת הפרק "Viewer's Choice" של התוכנית Raw, הקבוצה ערכה את הבכורה שלה כאשר היא ענדה סרט על הזרוע עם האות N במהלך הקרב המרכזי שבו ג'ון סינה התחרה נגד CM פאנק לאחר שהמנהיג של קבוצת ה-Straight Edge Society זכה ב-45% מבחירת הצופים.
מיותר לציין שהקבוצה הרסה את כל מה שמסביב לזירה, כולל הזירה עצמה.
במהלך התקיפה, דניאל בריאן חנק את רוברטס עם העניבה שלו, וכאות של חוסר כבוד ירק בפניו של סינה.
מעשים אלה הובילו לפיטורים של בריאן ב-11 ביוני, כשה-WWE חשו שמעשים אלו היו יותר מדי אלימים בניגוד ללוח השידורים של התוכנית שהיא TV-PG (תוכנית המכילה תוכן אינו הולם לילדים צעירים כמו שפה, תוכן מיני, אלימות ועוד).
כחלק מהעלילה ומניעת סיבת הפיטורים האמיתית, ההיעדרות של בריאן הוסברה על ידי בארט כחרטה על מעשיו, וכתוצאה מכך הוא הודח מהקבוצה.
נקסוס מיתגה את עצמה כקבוצה המרכזית ב-Raw, המורכבת מדמויות בלתי חביבות על הקהל (דמויות אלה נקראות בשפת ההיאבקות המקצועית בשם "היל"), לאחר שתקפו מתאבקים ואגדות כמו ריקי סטימבוט, דאסטי רודס, הג'נרל מנג'ר של Raw, ברט הארט, ובעיקר ג'ון סינה.
לאחר התקיפה על הארט, מקמהן הסיר את הארט מתפקידו עקב "פציעותיו", ובמקומו מינה ג'נרל מנג'ר חדש, שזהותו נשמרה כאנונימית מפחד שייתכן וגם הוא יותקף כמו הארט.
התקשורת היחידה עם הג'נרל מנג'ר הייתה דרך מיילים שאותם הקריא "הדובר הרשמי", מייקל קול.
במהלך הקיץ של שנת 2010, נקסוס נמצאה בפיוד נגד ג'ון סינה.
בהתחלה, סינה נאלץ להתחרות בקרב האנדיקאפ 7 נגד 1 ב-Raw, אך סינה תקף את דארן יאנג, שבעקבות פציעה הוסר מהקרב.
הקרב הפך להיות קרב האנדיקאפ 6 נגד 1, שבכל מקרה הנקסוס ניצחה.
באירוע כסף בבנק, שנערך ב-18 ביולי 2010, הנקסוס ניסתה להתערב בקרב הכלוב על אליפות ה-WWE בין שיימוס לבין ג'ון סינה, אך שיימוס וסינה הצליחו להדוף אותם ולגרום להם להתרחק, כששיימוס רשם ניצחון על סינה ושמירה על התואר.
באירוע סאמרסלאם, הנקסוס התחרו נגד קבוצת ה-WWE שכללה את סינה, ברט הארט, כריס ג'ריקו, אדג', ג'ון מוריסון, R-טרות' ודניאל בריאן (שהוחתם בחזרה בארגון), בקרב שבו קבוצתו של סינה ניצחה לאחר שהוא הצמיד לניצחון את בארט ואת גבריאל.
לפי דיווחים מצד ג'ריקו ואדג', התכנון המקורי היה לתת לבארט לצאת עם ידו על העליונה, אך סינה ביקש להפוך את תוצאת הקרב לטובתו.
לילה לאחר מכן בתוכנית Raw, הנקסוס פדתה את סעיף הקרב החוזר שלה, כשהפעם חברי הקבוצה התחרו נגד קבוצת ה-WWE בשבעת קרבות יחידים (חוץ מהארט, שהוחלף על ידי אורטון).
התנאי של קיום הקרבות היה שאם חבר נקסוס מפסיד בקרב שלו, הוא יוגלה אוטומטית מהקבוצה.
יאנג היה חבר הקבוצה היחיד שכשל במשימתו, כשהפסיד בקרב המרכזי לסינה.
לפיכך, הנקסוס תקפו את יאנג, כשכל אחד ביצע את מהלך הסיום שלו על יאנג, שהוגלה מהקבוצה.
במופע שהתרחש בהוואי, שלא שודר בטלוויזיה, ב-18 באוגוסט 2010, סקיפ שפילד שבר את הקרסול שלו במהלך קרב זוגות לצד אוטונגה נגד שושלת הארט (דייוויד הארט סמית' וטייסון קיד), במה שגרם לו להיעדרות מפעילות במשך שנתיים.
עקב כך, הוא עזב את הנקסוס, כשנשארו חמישה חברים בקבוצה בחודש ספטמבר.
ב-19 בספטמבר באירוע לילה של אלופים, בארט פדה את קרב האליפות שהובטח לו לאחר שזכה בעונה הראשונה של NXT.
קרב זה היה קרב הדחות משושה על אליפות ה-WWE שבה החזיק שיימוס.
בארט הודח על ידי אורטון, שלאחר מכן הוכתר כזוכה בקרב וכאלוף החדש.
ב-3 באוקטובר 2010 במסגרת האירוע גיהנום בכלוב, בארט וסינה התחרו אחד נגד השני כשהתנאי היה שאם בארט ינצח סינה יהיה חייב להצטרף לנקסוס, אך אם סינה ינצח או שאחד מחברי הקבוצה יתערב, הקבוצה תתפרק לצמיתות.
לאחר הפרעה מצידם של האסקי האריס ומייקל מקגיליקטי, שהצטרפו לנקסוס ב-25 באוקטובר 2010 כתגמול, בארט הצליח לנצח בקרב ולשמור על קיום הקבוצה, בעוד שסינה הוכרח להצטרף לקבוצה.
לילה לאחר מכן בתוכנית Raw, מייקל טארבר צוות לשורות סינה, שתקף את אותו טארבר.
באחד הקטעים בתוכנית, בארט אמר שהוא תכנן גם ככה להדיח את טארבר מהקבוצה ולמעשה סינה החזיר לו טובה כשהוא תקף את טארבר, מה שסימן את סוף דרכו של טארבר בקבוצה (במציאות, טארבר נאבק בפציעה במפשעה ולאחר מכן שוחרר מהחוזה שלו ביוני 2011).
הג'נרל מנג'ר האנונימי של Raw ציין שסינה יאלץ לכבד את הקבוצה ולקבל פקודות מבארט, או שהוא יפוטר.
בארט ציווה על סינה לעזור לו לנצח בקרב הבאטל רויאל שקבע את זהות המועמד לתואר אליפות ה-WWE של אורטון, כשבארט וסינה נשארו אחרונים בקרב, בארט ציווה על סינה להדיח את עצמו.
לסינה לא נשארה ברירה והוא אכן הדיח את עצמו, מה שגרם לבארט לנצח בקרב ולהפוך לטוען לכתר.
באירוע בראגינג רייטס, שנערך ב-24 באוקטובר, הנקסוס זכו בתואר האליפות הראשון שלהם ב-WWE כשדייוויד אוטונגה וג'ון סינה ניצחו את קודי רודס ודרו מקינטייר וזכו באליפות הזוגות של ה-WWE.
בקרב המרכזי, בארט ניצח את אורטון כתוצאה מפסילה, שנגרמה על ידי סינה.
אותו סינה נבחר על ידי בארט לשמש כשופט המיוחד בקרב החוזר שלו נגד אורטון על התואר באירוע סדרת ההישרדות, כשהוא הצהיר שאם הוא לא יזכה בתואר, סינה יפוטר, אך אם בארט ינצח את אורטון, סינה יהיה חופשי מכל האחריות שלו לקבוצת הנקסוס.
לילה לאחר בראגינג רייטס בפרק של התוכנית Raw, וייד בארט רצה לשמור על תואר אליפות הזוגות בתוך הקבוצה, אך עם חברי קבוצה אחרים שישמשו כאלופים.
לכן, הוא הכריח את אוטונגה לשכב ולאפשר להית' סלייטר וג'סטין גבריאל להצמיד אותו ולהפוך לאלופי הזוגות החדשים.
בארט לא אישר את ההחלטה של אוטונגה להנהיג את הנקסוס בסמאקדאון ולפיכך הוא נאלץ להגן על המקום שלו בקבוצה שבוע לאחר מכן בתוכנית סמאקדאון.
ב-12 בנובמבר בפרק של התוכנית סמאקדאון, הודות להסחת דעת מצד קיין, אוטונגה ניצח את אדג' בקרב חוטבי עצים ובכך שמר על מקומו בקבוצה.
באירוע סדרת ההישרדות, שנערך ב-21 בנובמבר, אורטון שמר על התואר לאחר שהצמיד את בארט לניצחון, וכתוצאה מכך סינר פוטר מה-WWE (כחלק מהעלילה) והוגלה מקבוצת הנקסוס.
למרות זאת, סינה המשיך להופיע בתוכנית Raw במהלך השבועות שבאו לאחר מכן, גרם להפרעה בקרבות של הנקסוס ואף תקף אותם כשהוא גרם לאיבוד חגורות אליפות הזוגות של סלייטר וגבריאל לסנטינו מארלה וולדימיר קוזלוב במהלך קרב הדחות זוגות מרובע ב-6 בדצמבר בפרק של התוכנית Raw.
מאוחר יותר באותו הערב, סינה הודיע לנקסוס שהתקיפות שלו על חברי הקבוצה אולי יפסקו, רק בתנאי שבארט ישכור אותו בחזרה לארגון.
חברי קבוצת הנקסוס רצו שהתקיפות של סינה עליהם יפסקו ואף איימו לגרש את בארט מהקבוצה, אם הוא לא ישכור את סינה מחדש.
שבוע לאחר מכן, בארט שכר את שירותיו של סינה מהחשש שלו להיות מגורש מהקבוצה אך רק בשני תנאים: האחד, שסינה יתחרה נגד אוטונגה בקרב המרכזי, והאחר שבארט וסינה יתחרו אחד נגד השני בקרב כיסאות במסגרת האירוע TLC: שולחנות, סולמות וכיסאות.
באירוע זה, שנערך ב-19 בדצמבר, סינה ניצח את בארט.
ב-3 בינואר 2011 בפרק של התוכנית Raw, הנקסוס הכריזה בצורה מעורפלת לאחר חודשים של תקיפות חוזרות ונשנות על סינה וצוות ה-WWE שהיא תחת "הנהגה חדשה", כשפאנק התגלה כמנהיג החדש של הקבוצה, לאחר שהשיג את מקומו בשל הפסדו של בארט בקרב כלוב משולש לאורטון ושיימוס הודות לפאנק בעצמו.
בעקבות זאת, בארט הוגלה מהקבוצה, שנקראה עתה "נקסוס החדשה" כדי להרחיק עצמה מההנהגה הקודמת.
לאחר שגבריאל וסלייטר סירבו להכות אחד את השני בעזרת מקלות במבוק לפי פקודותיו של פאנק כחלק מטקס החניכה, השניים עזבו את הקבוצה שבוע לאחר מכן בתוכנית Raw.
עזיבה זו אפשרה להם להצטרף לשורות בארט ואלוף ECW, איזיקיאל ג'קסון כקבוצה שנקראה The Corre, בעוד שהאריס, מקגיליקטי ואוטונגה נענו לפקודות פאנק ונשארו בקבוצתו.
ב-17 בינואר בפרק של התוכנית Raw, מייסון ריאן הצטרף לנקסוס החדשה, לאחר שתקף את פאנק וסינה בקרב ביניהם.
לאחר הקרב, פאנק העניק לריאן את סרט הזרוע של הנקסוס החדשה.
באירוע הרויאל ראמבל, הנקסוס החדשה הפריעו לאורטון בקרב החוזר שלו על התואר נגד המיז ולמעשה גרמו לו להפסיד, מה שגרם לאורטון לפתח פיוד נגד הקבוצה.
במהלך השבועות שבאו לאחר מכן, אורטון בעט בראשם של כל אחד מחברי הקבוצה.
כחלק מהעלילה, הבעיטות לראש היו כל כך קטלניות שהן גרמו לפציעת המתאבק.
פאנק ואורטון התחרו אחד נגד השני ברסלמניה 27 ובאירוע חוקי אקסטרים, שבשני המקרים אורטון ניצח את פאנק.
ב-23 במאי בפרק של התוכנית Raw, הודות להסחת דעת מצד אלברטו דל ריו, מקגיליקטי ואוטונגה ניצחו את ביג שואו וקיין וזכו באליפות הזוגות של ה-WWE.
ב-20 ביוני 2011 במסגרת הפרק "Power to the People" של התוכנית Raw, פאנק היה מתוכנן להיות הטוען לכתר לאליפות ה-WWE של סינה, אך במקום הוא נאלץ להתחרות בקרב משולש נגד אלברטו דל ריו וריי מיסטריו כשסוג הקרב שהקהל בחר היה ספירות בכל מקום.
בקרב זה פאנק ניצח וחשף שהחוזה שלו יפוג תוקף באירוע כסף בבנק, שבו יתחרה נגד סינה על אליפות ה-WWE.
שבוע לאחר מכן בתוכנית Raw, נודע שריאן ספג פציעה במהלך סוף השבוע ושהוא עזב את הקבוצה.
באותו הערב, פאנק התנהג בחוסר כבוד, קטע את שון מייקלס והזכיר לו שברגע שהחוזה שלו ייגמר באירוע כסף בבנק, זאת תהיה הפעם האחרונה שה-WWE יראו אותו ואת אליפות ה-WWE.
פאנק הצליח לרשום ניצחון על סינה ב-17 ביולי 2011 באירוע זה וזכייה בתואר.
כתוצאה מכך, האליפות הוחזקה על ידי אחד מחברי הקבוצה בערב האחרון של קיומה.
חברי הקבוצה האחרונים תיפקדו כצמדים, שענדו את הסרט של נקסוס עד 1 באוגוסט 2011, ולאחר מכן ללא הסרט עד ל-22 באוגוסט 2011, התאריך שבו הקבוצה התפרקה סופית.
בשנת 2018, הנקסוס התאחדו בטורניר מלכי השלישיות של ארגון ההיאבקות Chikara.
שלושת המתאבקים שייצגו את נקסוס בטורניר זה היו פרד רוסר (דארן יאנג לשעבר), מייקל טארבר ו-PJ בלאק (ג'סטין גבריאל לשעבר).
המתאבקים השנואים של השנה (2010)
טירון השנה (2010) - דייוויד אוטונגה
אליפות ה-WWE (פעם אחת) - CM פאנק
אליפות הזוגות של ה-WWE (3 פעמים) - ג'ון סינה ודייוויד אוטונגה (1), הית' סלייטר וג'סטין גבריאל (1), דייוויד אוטונגה ומייקל מקגיליקטי (1)
רגע ההלם של השנה (2010) הופעת הבכורה של הנקסוס
הנקה ו-HIV הוא נושא המתאר מצב שבו אמהות חולות איידס או נשאיות נגיף ה-HIV, עלולות להעביר את הנגיף לילדיהן במהלך שלב ההנקה.
נגיף ה-HIV מצוי בחלב האם של אמהות נשאיות, ולכן קיים החשש שיעבור לתינוק בזמן ההנקה.
הסיכון לתחלואה משתנה בהתאם לרמת הימצאות הנגיף בחלב האם.
שיעורי התחלואה בתסמונת הכשל החיסוני הנרכש (איידס) בעולם נמצאים במגמת עלייה מתמדת מאז שדווח על המחלה לראשונה בשנת 1981. המגפה לא פסחה על ילודים, העלולים להידבק בנגיף בעת ההיריון, הלידה וההנקה.
ילודים אלו מצטרפים במקרה זה לתא משפחתי הכולל קרובים נוספים הלוקים במחלה, לרבות האם, שממנה עבר הנגיף לילוד.
קשיי הגידול מכבידים על משפחת הילוד, ומציבים אתגר בפני הצוות הרפואי, המבקש לעורר מודעות לגבי זיהוי מוקדם של הנגיף במהלך ההיריון והלידה, ומניעת הנקה אחריה.
בשנת 2003 הוערך מספר הילדים מתחת לגיל 15 שנה בעולם החיים עם נגיף ה-HIV בכ-2,100,000. במהלך שנה זו נוספו כ-630,000 ילודים נשאים חדשים ונפטרו 490,000 ילדים.
בישראל חיים כיום כ-90 ילדים מתחת לגיל 12 שנה עם נגיף ה-HIV , וכולם רכשו את הזיהום מאימותיהם.
במהלך השנים 2001–2003 נולדו בישראל 87 ילודים לאימהות נשאיות HIV או חולות בתסמונת הכשל החיסוני הנרכש, קרי איידס, ומתוכם 5 (6%) המשיכו לשאת את הנגיף למשך שארית חייהם.
במעקב אחר 146 אימהות נשאיות HIV, אשר ברובן קיבלו טיפול אנטי-רטרו-נגיפי בבתי החולים רמב"ם, קפלן והדסה בשנים 1996–2002, נמצא כי 6 מהילודים (4.1%) ממשיכים לשאת את הנגיף.
מרבית הילודים בישראל נשאי הנגיף (כ-75%) נולדו לאמהות ממדינות אנדמיות, בעיקר ביבשת אפריקה דרומית לסהרה.
ילודים אלה נולדו למציאות קשה, הכוללת תחלואה משפחתית נרחבת.
במקרים רבים, בנוסף לאם, חולים גם בני משפחה נוספים.
משפחת היילוד ערה היטב לקשיים, לייסורי המחלה, לתיוג החברתי ולהשפעות הלוואי הכרוכות בטיפול בתרופות.
התמודדות עם מחלת האיידס מצטרפת, אפוא, למכלול הקשיים החברתיים והכלכליים הניצבים בפני משפחות אלה, הנאבקות עם קשיי העלייה או ההגירה, ומשתייכות ברובן לשכבה חברתית כלכלית נמוכה.
מדי שנה נולדים בישראל כתשעים ילדים לאמהות נשאיות HIV, מתוכם כעשרה אחוז נדבקים בנגיף במהלך הלידה.
בישראל בדומה למדינות המערב, הסיכון להדבקה במהלך ההיריון נמוך משמעותית לאחר שימוש בתרופות אנטי-ויראליות ובתהליך לידה כירורגי המונע הדבקה אפשרית בתעלת הלידה.
בישראל אמהות נשאות איידס מונחות להימנע מהנקה, זאת בשל סיכון ההדבקה היחסי שמלווה בפעולה.
מידת הסיכון תלויה בכמות הנגיפית הנמצאת בחלב המושפעת מטיפול או אי טיפול של האם.
חוזר משרד הבריאות קובע כי כל אם נשאית זכאית לתחליפי מזון לאורך שנה ללא כל עלות.
במקביל ניתנות תרופות נוספות לתינוק להקטנת סיכויי ההדבקה.
בסך הכול, כ-10%–15% מהתינוקות שנדבקים בנגיף מאמם, נדבקים דרך הנקה.
בין גורמי הסיכון להדבקה דרך הנקה ניתן למנות הדבקה חדשה של האם (המקושרת עם סיכויי הדבקה של 33%), עומס נגיפי גבוה בדמה של האם, רמות נמוכות של תאי T מסוג CD4+, מסטיטיס ומשקל נמוך מ-2,500 גרם בלידה.
מחקרים רבים גילו את היתרונות הגלומים בהנקה ישירה הן לאם והן ליילוד, כך למשל הנקה ישירה לתקופה של 6 חודשים לפחות מקטינה באופן משמעותי את ההיתכנות להעברת הנגיף ליילוד ומעניקה לו סיכוי גדול יותר להישרדות בשנה הראשונה לחייו.
מבחינת האם, ההנקה הישירה מסייעת לאם להתאושש מהר יותר מההשפעות השליליות של הלידה.
נגיף ה-HIV זוהה במרכיב התאי והבין-תאי של חלב האם, ומאחר שהיחס ביניהם משתנה במהלך ההנקה ומותנה בסוג החלב, כך משתנה גם תכולת הנגיף בו.
נמצא קשר ישר בין נוכחות זיהום ברקמת השד, העומס הנגיפי בחלב ובפלזמת האם לבין עלייה בסיכויי הדבקת הילוד.
דרכי ההעברה של הנגיף לילוד אינם ברורים דיים, אך כפי הנראה הנגיף מועבר מבעד לרקמת אפיתל הפה, הלוע, וזה של דופן מערכת העיכול דרך תאי מערכת החיסון, ומשם לדם היילוד.
פוטנציאל ההדבקה מותנה בשלמות רירית מערכת העיכול, בנוכחות זיהומי פה וחניכיים של היונק ובמועד ההדבקה ביחס לגיל ההיריון: אם הנדבקת סמוך ללידה או במהלך ההנקה, בעת שכמות הנגיף גבוהה במיוחד, גדול הסיכון שלה להעביר את הנגיף לילוד.
במחקרי עוקבה אחר ילודים לאימהות שנדבקו סמוך למועד הלידה ומיד לאחריה נמצא כי סיכויי העברת הנגיף ליילוד הם 29%, ותוספת הסיכון להדבקה הכרוכה בהנקה היא 15% בממוצע, וביחס ישר למשך ההנקה.
יתרה מזו, הזנה בתמ"ל מונעת הדבקה בזיהומים נוספים היכולים לעבור מחלב האם: נגיפי דלקת הכבד (HBV, HCV), וכן CMV ו-HTLV-1.
על מנת למנוע הדבקה דרך חלב אם, ניתן להשתמש בתרכובות מזון תינוקות (תמ"ל).
גישה זו בעייתית, מפני שחלק גדול מהאמהות הנשאיות בעולם משתייכות לקבוצות סוציואקונומיות נמוכות, ולא בהכרח יכולות להרשות לעצמן לספק לתינוק הזנה באמצעות תמ"ל.
לכן, במקרה שלא מתאפשר להעניק לתינוק הזנה מלאה באמצעות התמ"ל, ממליץ ארגון הבריאות העולמי לבחור בהנקה למרות הסיכון שבהדבקה, על מנת שלא לסכן את התינוק בחסרים תזונתיים, שעלולים לגרום לנזק בלתי הפיך.
יש נשים שבוחרות להשתמש בתרומת חלב אם במקום בתמ"ל, על מנת להעניק לתינוק את יתרונותיו של חלב האם.
במדינות המפותחות, שבהן שיעורי תמותת תינוקות נמוכים והתשתית התברואתית להכנת תמ"לים איתנה, מומלץ על ידי ארגוני הבריאות למנוע הזנה בחלב האם בילודים לאימהות נשאיות HIV ולהמירה בתמ"לים.
במקרים אלה, התמ"לים מהווים מקור הזנה בטוחה ואיכותית לתינוק.
ממצא מעניין במספר מחקרים שנערכו במדינות מתפתחות העלה, כי שיעור ההידבקות בנגיף גבוה בילודים המוזנים בשילוב הנקה ותמ"לים בהשוואה לילודים היונקים בלבד.
מסתבר כי הזנה משולבת, הכוללת חלב אם ותמ"לים בתנאים השוררים במדינות מתפתחות, עלולה לכלול זיהומים המועברים במים, בכלי ההזנה ובאבקות, ובכך להוביל להחלשת רירית האפיתל המצפה את מערכת העיכול.
פגיעה זו עלולה להוות ערוץ להעברת הנגיף לדמו של הילוד.
לפיכך, במדינות מתפתחות, ייתכן שעדיף להמליץ על הנקה בלבד במקרים שבהם אין ביטחון כי האם תימנע מלשלב הנקה והזנה בתמ"לים.
זאת, תוך התייחסות ליתרונות הגלומים בחלב האם המכיל מרכיבים חיסוניים לא סגוליים בעלי יכולת עיכוב שגשוג הנגיף, מרכיבים התורמים להבשלת האפיתל המצפה את מערכת העיכול, ויצירת מחיצה המקשה על העברת הנגיף דרכה.
ההמלצה להזין את התינוק בתמ"ל צריכה להיות משולבת בטיפול הכולל באם הנושאת את הנגיף, ומלווה בהדרכה, מעקב רפואי אחרי הילוד ואימו וטיפול פסיכו-סוציאלי.
המעקב אחר התינוק עשוי להגביר את ההיענות לטיפול והקשר בין מרכז האיידס לבין האם עצמה ובני משפחתה האחרים הנושאים את הנגיף.
הטיפול בתרופות אָנְטִירֵטְרוֹוִירָלִיות במהלך ההיריון והלידה, טיפול בתרופות בילוד לאחריה ומניעת הנקה בתנאים השוררים במדינות המפותחות מפחית את יכולת העברת הנגיף לילוד כדי 1%–2% מכלל לידות אלה.
ארגון הבריאות העולמי מדווח בנוסף על קושי תרבותי בפנייה לאוכלוסיות הנמצאות בסיכון בשל החשש שסטטוס מחלתם יתגלה בסביבה המשפחתית ויביא לבידוד.
מגמה זו מובהקת בקניה וזמביה בהן רק 15% מהנשים ההרות שאובחנו כנשאיות מוכנות לעבור טיפול תרופתי ואף פחות מכך מגיעות באופן תדיר למרפאה לאחר שהתינוק נולד.
מכשול נוסף כרוך במאפייני התרבות במדינות הללו, בהם מצופה מאם להניק את תינוקה כביטוי למחויבותה אליו, אף שיש בכך סיכון.
משרד הבריאות הישראלי, כמו גם ארגונים בינלאומיים ומקומיים אחרים, ממליץ באופן כללי על הנקה בלעדית עד תום החודש השישי והנקה בשילוב מזון משלים לאחר-מכן.
לפיכך יוצא, שההנחיה למניעת הנקה במקרה זה היא ייחודית וצריכה להישקל מול ההשלכות הכרוכות בהזנה בלעדית בתמ"לים, תוך ויתור על הסגולות התזונתיות המיוחדות שבחלב אם:
"זליגת" ההזנה בתחליפים לשאר אוכלוסיות האימהות שאינן נשאיות HIV, תוך ירידה בשיעור האימהות המיניקות בכלל האוכלוסייה, ובעקבות כך, הפחתה ביכולת ההגנה של ילודים אלו בפני זיהומים בהשוואה לאלה שהוזנו מחלב האם.
תיוג האם בחברה שבה היא חיה והרחבת מעגל אנשי המקצוע המודעים למצב הנשאות של האם: רוקחים, אנשי מנהלה בקופת-החולים וכדומה.
במשך תקופת ההנקה הבלעדית מוגנות רוב האימהות מפני היריון נוסף.
ההזנה בתמ"לים מסירה הגנה טבעית זו.
זכויות של אמהות נשאיות או חולות באיידס בישראל
בישראל, משרד הבריאות ממליץ להימנע לחלוטין מהנקה של התינוק, ולהעדיף הזנה בתרכובת מזון לתינוקות (תמ"ל).
כדי להקל על האמהות, נקבע כי הן יקבלו את תרכובות המזון לתינוקות במשך שנה שלמה, כחלק מסל הבריאות.
יתר על כן, אספקת התמ"ל תשולב עם הדרכה ותמיכה שהאם תקבל במהלך ההיריון לקראת הלידה, ובמשך שנת החיים הראשונה של התינוק.
כלומר, כל ילוד לאם אשר אובחנה כנשאית או כחולת איידס זכאי לקבל את מלוא כמות התמ"ל הנדרשת לצרכיו עד גיל שנה.
דין התמ"ל כדין כל תרופה או טכנולוגיה בסל הבריאות שקופת החולים המבטחת חייבת לספק למבוטחיה.
לכל אם נשאית או חולת איידס יתאפשר לקבל את התמ"ל עבור תינוקה בזמינות ובניגשות מרביים, וללא כל תשלום.
ישנם נהלים לגבי אופן אספקת התמ"ל, שבאחריות לשכת הבריאות לבצע מעקב שוטף על ביצועם.
הנהלים מפורטים בחוזר ראש שירותי בריאות הציבור מס' 5/2006 מ-9 ביולי 2006:
אספקת התמ"ל תבוצע תוך הקפדה מיוחדת על הסודיות הרפואית וצנעת הפרט, לאור ההיבטים החברתיים הנלווים למחלה זו.
על מנהלי קופות החולים לקבוע את ההסדרים לחלוקת התמ"ל לזכאיות באופן שיסייע למנוע את ההנקה, ותוך הקפדה מיוחדת על צנעת הפרט ושמירת הסודיות הרפואית.
בנוסף, על קופות החולים ליידע את מרכזי האיידס, את לשכות הבריאות ואת בתי החולים שבאזורם מה הם ההסדרים שנקבעו על ידיהן לאספקת התמ"ל לזכאיות.
אספקת התמ"ל תתבצע על פי מנגנון שסוכם עם כל אחת מקופות החולים.
תינוקות של מהגרי עבודה זכאים לקבלת תמ"ל על פי התנאים לעיל, לאחר רישום בקופת חולים, כנדרש.
מנהלי מרכזי האיידס ורופאי המחוז או הנפה וכן לשכות הבריאות חייבים לאתר בהקדם את הנשאיות או חולות האיידס שהן בהיריון, ונמצאות בטיפול במרכזי האיידס או בתחנות טיפת חלב (כולל בנות זוג של נשאים ידועים).
עם היוודע דבר ההיריון או מועד הלידה, על הצוות המטפל (במחלקת האשפוז, במרכז האיידס, או בתחנת טיפת חלב), ליידע את המטופלת על הדרכים לצמצום ההדבקה, לרבות מניעת הנקה, ועל האפשרות לקבלת אספקה שוטפת של תמ"ל במשך שנה, ללא כל תשלום.
יש לתעד ברשומה הרפואית את ביצוע ההדרכה ואת הפעולות הנלוות שננקטו על מנת לקדם את היענות המטופלת (ההרה/היולדת) למניעת ההנקה.
באחריות הצוות המטפל, כחלק ממעקב ההיריון, להפנות את המטופלת ההרה לעובד סוציאלי של מרכז האיידס לצורך תיאום מוקדם של אופן אספקת התמ"ל.
התיאום יבוצע בשיתוף המתאם מטעם לשכת הבריאות והגורם שייקבע לכך בקופת החולים המבטחת.
על הצוות המטפל במרכז האיידס לדאוג, עוד טרם הלידה, כי היולדת תצויד במנה ראשונית של תמ"ל אשר תעמוד לרשותה עם חזרתה מבית החולים.
לאחר הלידה חובת בית החולים, שבו מתבצעת הלידה, ליידע את מרכז האיידס או את לשכת הבריאות באזור הקרוב למגורי היולדת, בדבר הלידה והטיפול ביילוד וביולדת.
אין לשחרר את היולדת ללא מתן הדרכה, ויש לעודד את מתן התמ"ל כבר בשעות הראשונות לאחר הלידה.
הנקל (גרמנית: Henkel AG & Company, KGaA) היא חברה בינלאומית גרמנית למוצרי צריכה ומוצרים כימיים מדיסלדורף, גרמניה.
הנקל מתמחה בפיתוח, שיווק ומכירה של מוצרי ניקיון (דטרגנטים), טואלטיקה, קוסמטיקה וטכנולוגיות לתעשייה ולתחום הבית והטיפוח האישי.
בשנת הכספים 2024 דיווחה הנקל על מכירות של כ-21.6 מיליארד אירו ורווח תפעולי של 2.831 מיליארד אירו.
חברת הנקל מעסיקה כ-47,150 עובדים, כאשר יותר מ-80% עובדים מחוץ לגרמניה.
החברה נוסדה ב-1876 באאכן בשם "Henkel & Cie" על ידי פריץ הנקל יחד עם שני שותפים נוספים.
המוצר הראשון של החברה נקרא "Universalwaschmittel", דטרגנט אוניברסלי מבוסס סיליקט.
דיסלדורף הייתה שער לחבל הרוהר שהיה לאחד האזורים התעשייתיים החשובים של האימפריה הגרמנית מהמאה ה-19.
החברה פעילה הן במגזר הצרכני והן במגזר התעשייתי.
היא הוקמה בשנת 1876, ובה שלוש יחידות עסקיות: כביסה ומוצרי ניקוי לבית, מוצרי טיפוח, וטכנולוגיות דבק.
בין מוצריה הידועים של החברה דבק לוקטייט (Loctite), אבקת כביסה פרסיל (Persil), ומוצרי טיפוח Fa.
החברה נסחרת בבורסה לניירות ערך בפרנקפורט כחלק ממדד DAX 30.
בשנת 2017 רשמה החברה מכירות בסכום של יותר מ־20 מיליארד אירו, ורווח תפעולי של 3.055 מיליארד אירו.
יותר מ־80% מסך 53,700 עובדיה עובדים מחוץ לגרמניה.
"סוד" הושק בשנת 1978 כמותג לחומרי כביסה.
עד שנת 1996 היה המותג בבעלות חברת "שמן", ובשנת 1996 רכשה חברת הנקל הגרמנית 50% מהחטיבה.
בשנת 2000 רכשה חברת הנקל את שאר המניות בחטיבה והמותג עבר לבעלות מלאה של הנקל.
אבקת הכביסה "קומפקט" של סוד הייתה אבקת הכביסה הראשונה בישראל.
הסיסמה של מוצרי סוד במשך השנים היא "הסוד הוא בניחוח".
הנקל סוד בישראל מחולקים לשלוש חטיבות:
חטיבת דבקים, שמציעה דבק ומוצרי איטום.
חטיבת טיפוח היופי - משווקת בין היתר את המותגים Syoss, Dial ושוורצקופף, Indola, Gliss, Palette שמשווק בעיקר במספרות ובשוק המוסדי, דאודורנטים וסבונים של מותגי הוואי ו־FA ומוצרי טיפוח וניקיון נוספים.
חטיבת מוצרי כביסה וטיפוח הבית - משווקת את המותגים סוד, פרסיל, Prill ,Somat, ו־Purex.
הנקה ובריאות הנפש היא תחום העוסק בהשפעה של פעולת ההנקה על המצב הנפשי של האם ותינוקה.
מחקרים מראים שלפעולה זו יש השפעות חיוביות על הנפש הכוללות בין היתר: הפחתת לחץ נפשי, ירידה בסיכויים לדיכאון סב לידתי, פיתוח מואץ של רגשות חברתיים בתינוק, חיזוק הקשר בין האם לתינוק.
הנקה ובריאות הנפש של האם
השפעה על מצב הרוח ומדד הלחץ
הנקה משפיעה באופן חיובי על הרווחה הנפשית והרגשית של האם, מכיוון שהיא משפרת את מצב הרוח והלחץ.
בשל כך, הנקה מכונה 'חוצץ מתח' לאימהות בתקופה שלאחר הלידה.
פעולה ההנקה משרה על האם מצב נפשי רגוע יותר ומפחיתה תחושות חרדה, רגשות שליליים ומתחים.
ניתן לראות זאת בא לידי ביטוי בתגובה הפיזיולוגית של האימהות להנקה, לחץ הדם וקצב הלב יורדים.